Adakavo mokykla-daugiafunkcis centras

Tauragės rajono Adakavo mokykla-daugiafunkcis centras – buvusi dieninė, savarankiško mokymosi bendrojo lavinimo mokykla Adakave (Tauragės raj.), Mokyklos g. 7, vykiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190470253. Steigėjas Tauragės rajono savivaldybės taryba.

 Istorija 

Adakavo parapijinės mokyklos įsteigimas minimas 1908 m. Gyvavusi dvejus metus, mokykla uždaryta. 1920 m. mokykla pradėjo veikti nuolat. 1922–1933 m. buvo įsikūrusi Adakavo dvaro rūmuose. 1933 m. Skaudvilės valsčius mokyklą perkėlė į Adakavą pas ūkininką Juozą Masiulį ir Būtenius pas Antaną Macijauską. 1936 m. sausio 26 d. atidaryta nauja tipinė pradžios mokykla, kuri veikė iki 1950 metų. Nuo 1951–1952 m. m. mokykla performuota į septynmetę. 1963 m. išleista pirmoji aštuntokų laida. 1968 m. pastatyta dabartinė mokykla, sutvarkyta aplinka. Nuo 1993 m. pagrindinė mokykla, nuo 2013 m. rugsėjo 1 d. Adakavo mokykla-daugiafunkcis centras. 2016 m. mokykla uždaryta.Tauragės r. Adakavo mokykla-daugiafunkcis centras. Aikos.smm.lt (tikrinta 2022-04-25).

 Direktoriai 
 Romualdas Levanauskas

 Literatūra 
 Šimtas metų kelio: mokyklos 100 metų jubiliejui / Zita Jarašūnienė. – Šiauliai: Titnagas, 2008. – 150 p.: iliustr. – ISBN 978-9955-613-17-6

 Šaltiniai 

Kategorija:Buvusios Tauragės rajono savivaldybės mokyklos